Dit volg nadat ’n volbank van drie regters van die Noord-Gautengse hooggeregshof Dinsdag die Tshwane-metroraad se appèl teen ’n vroeëre hofbevel, dat die raad die ou straatname saam met die nuwes moet behou, hangende die afhandeling van ŉ hersieningsaksie deur AfriForum, met koste van die hand gewys het.
Werner Human, AfriForum se regsverteenwoordiger, het Dinsdag gesê die uitspraak is nie net ’n oorwinning vir AfriForum nie, maar vir almal wat gekant is teen die kulturele vandalisme wat die Tshwane-metroraad gepleeg het deur spesifiek straatname met ’n besondere kultuur-historiese waarde vir Afrikaners en ander minderhede te teiken in die naamsveranderingsproses.
Human het daarop gewys dat die raad kwaadwillig opgetree het deur destyds binne ŉ week al die ou straatnaambordjies te verwyder, nadat die raad verneem het dat AfriForum ’n bevel wou kry om te verseker dat die ou naamborde behou word.
“Dit is daarom gepas dat die hof ’n bestraffende kostebevel teen die metroraad gegee het. AfriForum glo die metroraad moet wys dat hy die ou borde met dieselfde spoed kan terugsit as waarmee dit verwyder is,” het Human gesê.
Dankie Afriforum vir alles wat julle vir my en my nageslag doen en bereik. Ek spreek die seën van God uit oor julle, en oor al Sy kinders